༈ ཨོཾ་སྭསྟི་སིཏཾ། དགེ་ཚུལ་བློ་དང་ལྡན་པ་ནམ་མཁའ་དཔལ། །དེ་
( ༡༨༠ན)ཡིས་སྤྲིངས་པའི་ཡི་གེ་འདིར་འཕྲོད་ལན།
།མང་དུ་ཐོས་པའི་དགེ་
སློང་སྤོང་བ་པ། །བློ་བཟང་གྲགས་པས་སླར་ཡང་འདི་སྐད་ལོ། །བུ་ཁྱོད་བསམ་
པ་དག་པ་ཡོད་ཟེར་ལེགས། །སྲིད་པའི་ཕུན་ཚོགས་ཀུན་གྱིས་མི་སླུ་མེད། ཁྱད་

པར་དིང་སང་འཚོ་བའི་ཡུན་ཐུང་བའི།
།ཚེ་འདིའི་འབྱོར་རྒུད་རྨི་ལམ་ཐུན་
གཅིག་ཙམ། །དེ་ཕྱིར་དེ་ལ་དགའ་བར་འཛིན་པ་ནི། །ཀྱེ་མ་ངན་འགྲོའི་ཁ་
ཡང་འབྱེད་པར་ཟད། །བདེ་བའི་མནོག་ཆུང་སྡུག་བསྔལ་དུ་མའི་གཞི། །སྤྱད་
པས་མི་ངོམས་ཉེས་སྤྱོད་ཆེན་པོའི་སྒོ། །འདི་དང་ཕྱི་མའི་དོན་ཆེན་འཇིག་བྱེད་
པ། །རྒྱུད་པའི་འབྱུང་གནས་འདི་ལ་དགར་ཅི་ཡོད། །མཁས་པས་གདུག་པའི་
སྦྲུལ་དང་འགྲོགས་བླ་ཡི། །འདོད་པའི་སྦྲུལ་ལ་ཡིད་རྟོན་དེ་ལྟ་མིན།
།བློ་ཡི་
མཐུ་ཆུང་རྣམས་ཀྱིས་བསྒྲགས་པ་ཡི། །དཔལ་ཞེས་བྱ་བ་དེ་ནི་ཕལ་ཆེར་ལ། །
མིང་དོན་མི་མཐུན་གྱུར་པ་ཁོ་ན་སྟེ། །དེ་ཕྱིར་བློ་དང་ལྡན་པས་བག་ཡོད་བྱ། །
གཉེན་པོའི་གོམ་ཚུགས་འཁྱོར་བའི་འགྲོས་ཅན་རྣམས། །ལོག་པའི་གྲོགས་ཀྱིས་
གདོན་མི་ཟ་བར་འཁྲིད། །དེ་ཕྱིར་བློ་མཐུ་ལྡན་པའི་དམ་པ་ལ། །བསྟེན་པར་
@«»
-497-

རྗེ་ཙོང་ཁ་པ་ཆེན་པོའི་གསུང་འབུམ། ༼ཁ༽
བྱེད་པ་གདམས་པའི་དོན་པོ་ཡིན། །འདི་ན་ཚུལ་བཞིན་རིག་ནས་འདོམས་པ་
དཀོན། །གདམས་པའི་རྗེས་སུ་བྱེད་པ་དེ་བས་དཀོན། །དེ་ཕྱིར་བརྩེ་བ་ཡོད་
ཀྱང་དམ་པ་རྣམས། །ལེགས་བཤད་ཡང་ཡང་འདོམས་པར་མི་མཛད་དོ། །
ཕན་པར་སྨྲས་པའི་རྗེས་སུ་སློབ་པ་ལ། །ས་གསུམ་བླ་མའི་དགོངས་པའི་བཅུད་
ཕྱུང་བ། །ཡིད་དང་རྣ་བའི་ཚིམ་བྱེད་ལེགས་བཤད་གཏམ། །ཡང་ཡང་
འདོམས་པ་རྙེད་པར་དཀའ་བའང་( ༡༨༠༠) མིན། །ཞེས་པ་འདི་ཡང་རྗེ་ཉིད་
ཀྱིས་མ་གཅིག་དབོན་པོ་ལ་གནང་བའོ།། །།